चेन्नई में चल रहा था इलाज; लंग्स में इंफेक्शन की थी शिकायत; पार्थिव देह कल रांची लाया जाएगा
Jharkhand education minister Jagarnath Mahato passed away  undergoing treatment in Chennai hospitalशिक्षा मंत्री जगरनाथ महतो का निधन, जगरनाथ महतो का निधन, झारखंड के शिक्षा मंत्री, जगरनाथ महतो, शिक्षा मंत्री जगरनाथ महतो
झारखंड के शिक्षा मंत्री जगरनाथ महतो का गुरुवार निधन हो गया। चेन्नई के अस्पताल में इलाज के दौरान उन्होंने अंतिम सांस ली। 2020 में उन्हें कोरोना हुआ था। इंफेक्शन इतना बढ़ गया था कि उनके फेफड़े का ट्रांसप्लांट करना पड़ा था। उसके बाद से वो बीमार चल रहे थे। वे गिरिडीह के डुमरी से विधायक थे। राज्य में दो दिन का राजकीय शोक घोषित किया गया है।
14 मार्च को विधानसभा के बजट सत्र के दौरान अचानक उनकी तबीयत खराब हो गई थी। घबराहट और बेचैनी के बाद उनको पास के ही एचइसी-पारस अस्पताल में भर्ती कराया गया था।
सीटी स्कैन सहित सभी प्रकार की जांच हुई ,जिसमें लंग्स में माइल्ड इंफेक्शन के संकेत मिले थे। उनको आईसीयू में शिफ्ट किया गया। रात में उन्हें एयर एंबुलेंस से एमजीएम चेन्नई शिफ्ट कर दिया गया था।
जगरनाथ महतो का पार्थिव शरीर शुक्रवार सुबह चेन्नई से रांची लाया जाएगा। सुबह 7.30 बजे विधानसभा और बजे रांची के हरमू स्थित पार्टी के केंद्रीय कार्यालय अंतिम दर्शन के लिए पार्थिव देह रखा जाएगा।
मुख्यमंत्री सोरेन बोले- महान आंदोलनाकारी और जनप्रिय नेता खो दिया
उनके निधन पर मुख्यमंत्री हेमंत सोरेन ने ट्विट कर शोक जताया है। उन्होंने लिखा कि हमारे टाइगर जगरनाथ दा नहीं रहे! आज झारखंड ने अपना एक महान आंदोलनकारी, जुझारू, कर्मठ और जनप्रिय नेता खो दिया। चेन्नई में इलाज के दौरान आदरणीय जगरनाथ महतो जी का निधन हो गया। परमात्मा दिवंगत आत्मा को शांति प्रदान कर शोकाकुल परिवार को दुःख की यह विकट घड़ी सहन करने की शक्ति दें।
बाबूलाल मरांडी ने किया ट्वीट
निधन को लेकर भारतीय जनता पार्टी के विपक्ष के नेता बाबूलाल मरांडी ने ट्वीट करते हुए लिखा कि झारखंड सरकार के मंत्री श्री जगरनाथ महतो जी के चेन्नई के अस्पताल में निधन की बेहद दुःखद सूचना मिली है। लंबे समय से बीमारी को हराते हुए योद्धा की भांति डंटे रहने वाले जगरनाथ जी का चले जाना पूरे झारखंड के लिए अत्यंत दुखदायी है। राजनीतिक भिन्नता के बावजूद व्यक्तिगत रूप से उनकी जीवटता का मैं सदैव प्रशंसक रहा हूं।
दो दिनों का होगा राजकीय शोक, कैबिनेट बैठक स्थगित
शिक्षा मंत्री जगरनाथ महतो के सम्मान में दो दिनों का राजकीय शोक घोषित किया गया है। इस दौरान राष्ट्रीय ध्वज आधा झुका रहेगा। इस दौरान किसी भी प्रकार का राजकीय समारोह नहीं होगा। आज राज्य के सभी कार्यालय बंद रहेंगे। वहीं, आज होने वाली कैबिनेट की बैठक भी स्थगित कर दी गई है।